CELEX: 62016CN0643
Language: sl
Date: 2016-12-12 00:00:00
Title: Zadeva C-643/16: Predlog za sprejetje predhodne odločbe, ki ga je vložilo High Court of Justice (England & Wales), Queen’s Bench Division (Administrative Court) (Združeno kraljestvo) 12. decembra 2016 – American Express Co./The Lords Commissioners of Her Majesty’s Treasury

13.3.2017   
            
            
               SL
            
            
               Uradni list Evropske unije
            
            
               C 78/11
            
         Predlog za sprejetje predhodne odločbe, ki ga je vložilo High Court of Justice (England & Wales), Queen’s Bench Division (Administrative Court) (Združeno kraljestvo) 12. decembra 2016 – American Express Co./The Lords Commissioners of Her Majesty’s Treasury
   (Zadeva C-643/16)
   (2017/C 078/15)
   Jezik postopka: angleščina
   
      Predložitveno sodišče
   
   High Court of Justice (England & Wales), Queen’s Bench Division (Administrative Court)
   
      Stranki v postopku v glavni stvari
   
   
      Tožeča stranka: American Express Co.
   
      Tožena stranka: The Lords Commissioners of Her Majesty’s Treasury
   
      Vprašanji za predhodno odločanje
   
   
               1.
            
            
               Ali za plačilni sistem, za katerega se obveznost dostopa iz člena 35(1) Direktive (EU) 2015/2366 (1) (v nadaljevanju: direktiva PSD2) sicer ne uporablja v skladu s členom 35(2)(b) direktive PSD2, ta obveznost velja zaradi (i) sklenitve sporazumov o souporabi blagovnih znamk s partnerji, ki souporabljajo blagovne znamke in sami ne opravljajo plačilnih storitev v navedenem sistemu v zvezi s to vrsto proizvodov, katerih blagovna znamka je v souporabi, in/ali (ii) uporabe zastopnika, ki plačilne storitve opravlja v njegovem imenu?
            
         
               2.
            
            
               Če je odgovor na prvo vprašanje pritrdilen, ali je člen 35(1) direktive PSD2 neveljaven v obsegu, v katerem določa, da za tako urejene plačilne sisteme velja obveznost dostopa, zaradi:
               
                           (a)
                        
                        
                           neobrazložitve v skladu s členom 296 PDEU,
                        
                     
                           (b)
                        
                        
                           očitne napake pri presoji in/ali
                        
                     
                           (c)
                        
                        
                           kršitve načela sorazmernosti?
                        
                     
         
      (1)  Direktiva (EU) 2015/2366 Evropskega parlamenta in Sveta z dne 25. novembra 2015 o plačilnih storitvah na notranjem trgu, spremembah direktiv 2002/65/ES, 2009/110/ES ter 2013/36/EU in Uredbe (EU) št. 1093/2010 ter razveljavitvi Direktive 2007/64/ES (UL L 337, 23.12.2015, str. 35).